钦定古今图书集成/明伦汇编/氏族典/第456卷 > 《廖用贤尚友录》 > 冀元亨
## 钦定古今图书集成/明伦汇编/氏族典/第456卷 > 《廖用贤尚友录》 > 冀元亨

按《万姓统谱》：“元亨字惟干，武陵人。正德丙子乡荐。幼
有志操，每以古人自期，待对妻子如宾，率族人以正
为学，务探本源，不为口耳之习。尝从王守仁游，甚加
器重。守仁擒逆濠，为人中伤，嫁祸于元亨，系诏狱。守
仁力鸣其冤。会肃皇帝登极，诏释之。先五日遘疾，卒
于狱。嘉靖乙丑，常武建阳明书院，以元亨配享。”